Vyuma Muka Vinahase Kulingisa Tanga Kupwa Yakuwahilila?
Munashinganyeka ngwenu . . .
zangi tahi?
jimbongo tahi?
nyi kuliko vyuma vyeka?
VYUMA YAHANJIKA MBIMBILIYA
“Vawahilila shina vaze veji kwivwililanga mazu aKalunga nakuwalamanga!”—Luka 11:28, Visoneka vyaKaye Kakahya.
OMWO MUNAHASE KUNGANYALA
Mwakuwanyina zangi yamwenemwene.—Wavaka-Efwesu 5:28, 29.
Kulivwisa kuwaha kalemesa kamwenemwene.—Wavaka-Efwesu 5:33.
Kupwa namukingo wamuchano.—Mako 10:6-9.
UNO TWATELA CHIKUPU KUFWELELA VYUMA YAHANJIKA MBIMBILIYA TAHI?
Eyo, mwomwo yavishina vino vivali:
Kalunga ikiye aputukile tanga. Mbimbiliya ngwayo “tanga hitanga . . . yinatambula lijina lyayo” kuli Yehova Kalunga. (Wavaka-Efwesu 3:14, 15) Echi chalumbununa nge, Yehova ikiye aputukile tanga. Mwomwo ika chishina kanechi chapwila chachilemu?
Shinganyekenu chakutalilaho chino: Namuhulisa iya nge munasake kwijiva vyuma vanatelekesa kulya chiyema chize munakulya? Namuhulisa uze nachiteleka.
Chochimwe nawa, nge natusaka kwijiva vyuma vyeji kulingisanga tanga kupwa yakuwahilila, kaha twatela kuhulisa Yehova uze aputukile tanga.—Kuputuka 2:18-24.
Kalunga eji kumizakamanga. Tanga hitanga yatela kwononoka vyuma mwavalweza Yehova kuhichila muMazu enyi. Mwomwo ika? “Mwomwo ikiye eji kumizakamanga.” (WaPetulu 1, 5:6, 7) Yehova amizakama chikuma, kaha namazu enyi nawa eji kukafwanga.—Vishimo 3:5, 6; Isaya 48:17, 18.
VYUMA MUKA MWATELA KUSHINGANYEKAHO?
Vyuma muka vinahase kumilingisa mupwenga malunga, chipwe mapwevo chipwe visemi vamwaza?
Mbimbiliya yakumbulula chihula kana hali WAVAKA-EFWESU 5:1, 2 nahali WAVAKA-KOLOSE 3:18-21.
cjk_Latn cjk_Latn mri_Latn mri_Latn cjk_Latn cjk_Latn cjk_Latn lug_Latn cjk_Latn cjk_Latn cjk_Latn cjk_Latn lug_Latn cjk_Latn cjk_Latn cjk_Latn cjk_Latn cjk_Latn cjk_Latn cjk_Latn